

**Szakmai tervezet**

Fogyatékkal Élőket és Hajléktalanokat Ellátó Közhasznú Nonprofit Kft.

**Komplex hajléktalan ellátás megvalósítása – telephely összevonás**

**Fogyatékkal Élőket és Hajléktalanokat Ellátó Közhasznú Nonprofit Kft.**

9700 Szombathely, 11-es Huszár út 116.

A **Savaria Rehab-Team Nonprofit Kft.** illetve 2016.Január 1. után jogutódja, a **Fogyatékkal Élőket és Hajléktalanokat Ellátó Közhasznú Nonprofit Kft.** szerződéses formában biztosítja a városban élő hajléktalanok komplex ellátását. A társaság az alábbi, hajléktalan személyekhez köthető szociális ellátásokat biztosítja:

* Utcai szociális szolgálat I. /Zanati út 1./
* Utcai szociális szolgálat II. /Wörösmarty utca 36./
* Hajléktalanok nappali melegedője /Zanati út 1./
* Hajléktalanok átmeneti szállása /Zanati út 1. /
* Hajléktalanok éjjeli menedékhelye / Zanati út 1./
* Idős hajléktalanok otthona / Kolozsvár utca /
* Utógondozás /Zanati út 1./
* Foglalkoztatás / Közfoglalkoztatás koordinálása /Zanati út 1. /
* Egészségügyi ellátás / Zanati út 1./
* Szociális foglalkoztatás / Wörösmarty utca 36. /
* Asztalos műhely /Szatmár utca 2./

Az ellátások férőhelyei illetve kihasználtsága az alábbiak szerint alakultak 2015 évben:

* **Utcai szociális szolgálat I.-II.** : A két szolgálat munkatársai összesen 113 fő utcai hajléktalannal kerültek kapcsolatba, közülük 13 fő volt nő.
* **Hajléktalanok nappali melegedője: férőhelyszám: 40 fő,** a szolgáltatást igénybe vevők száma 2015. évben 188 fő volt, közülük 59 fő először jelentkezett az intézményben. A téli, krízis időszakban életmentő szolgáltatásként időszakos férőhelyeket hozunk létre. Szombathely városban nem működik népkonyha, ezért a nappali melegedőben az ellátással nem rendelkező, illetve nagyon alacsony jövedelemmel rendelkező hajléktalan emberek részére egyszeri meleg ebédet biztosítunk, amelynek elkészítésében a hajléktalan emberek vesznek részt. **2015. évben összesen 8784 adag ebéd kiosztására került sor.**
* **Hajléktalanok átmeneti szállása: férőhelyszám: 78 fő.** A 78 férőhelyen 2015. évben 141 fő fordult meg, közülük 113 fő volt férfi és 28 nő. Várólista nincs, a férőhelyszám elegendőnek bizonyul.
* **Hajléktalanok éjjeli menedékhelye: férőhelyszám: 25 fő.** Az éjjeli menedékhely kihasználtsága az év minden napján meghaladta a 100%-ot. A téli leghidegebb időszakban az éjjeli menedékhelyen alvók száma több alaklommal meghaladta a 60 főt, a legmagasabb létszám 68 fő volt. 2015 évben az éjjeli menedékhely szolgáltatásait **225 fő** vette igénybe.
* **Idős hajléktalanok Otthona: férőhelyszám: 26 fő** A hajléktalanok otthonában 2015. évben a férőhelyek száma 26 (24 fő férfi, 2 fő női), az ellátott személyek száma 30 fő volt. 4 fő új igénybevevő került elhelyezésre, sajnos minden alkalommal haláleset miatt kerülhetett sor új felvételre. A szolgáltatásban jelentős várólista van, jelenleg 18 fő vár elhelyezésre.
* **Utógondozás:** A társaság utógondozást végez azon a hajléktalan személyek esetében, akik az önálló lakhatásra segítséggel képesek. Az utógondozó lakások között van 1 db saját tulajdonú 3 szobás lakás, 12 db önkormányzati lakás és 10 db piaci alapokon működő bérlemény. **Összesen a 23 db lakásban 62 felnőtt és 6 gyermek lakik.** Esetükben az utógondozását 2 fő szociális munkás végzi.
* **Foglalkoztatás / Közfoglalkoztatás koordinálása :** Egyre erőteljesebb a társaság profilja a foglalkoztatás terén. A foglalkoztatási programok szervezésében az alábbi területeken vett részt az elmúlt években:
  + a munkaerő-piacról tartósan kiszorult, rendszeres szociális segélyben (majd rendelkezésre állási támogatásban) részesülők részére szervezett képzési és foglalkoztatási programok,
  + képzéssel összekötött foglalkoztatási programok,
  + a fogyatékos, illetve megváltozott munkaképességű emberek támogatott foglalkoztatása,
  + közcélú foglalkoztatás,
  + közhasznú – támogatott foglalkoztatás terén.
* **Egészségügyi ellátás:** Az egészségügyi ellátással biztosítjuk a hajléktalan személyek háziorvosi ellátását, akut egészségügyi ellátásukat, gyógyszerelésüket.
* **Szociális foglalkoztatás:** A Vörösmarty u. 36. szám alatti telephelyen 11 fő fejlesztő-felkészítő foglalkoztatására és 23 fő munka- rehabilitációs foglalkoztatására rendelkezik engedéllyel a társaság
* **Asztalos műhely:** A Szatmár u. 2. szám alatti asztalos műhelyben 4 fő fejlesztő-felkészítő foglalkoztatására és 4 fő munka- rehabilitációs foglalkoztatására rendelkezünk engedéllyel egyéb fa-, parafatermék és fonottáru gyártására

**A telephelyek infrastrukturális jellemzői:**

**Sas utca /foglalkoztatás/:**

2010. évben önkormányzati támogatás segítségével a társaság tulajdonában lévő Szombathely, Sas utca 2. szám alatti ingatlan felújításra és átalakításra került. Az épület a foglalkoztatási részleg központjaként működik, ahol irodák mellett öltözők, illetve raktárhelyiségek is kialakításra kerültek. **A telephely jelenlegi területe: 211 m2 (garázst nem tartalmazza + ~ 18 m2).**

**Zanati út 1. /hajléktalan ellátás/**

A társaság 2008-ban a TIOP 3.4.2. komponensén belül pályázott a bentlakásos intézmények korszerűsítésére, amelyre sikeresen 105.704.312 Ft támogatást nyert. A pályázat megvalósítására 2009-2010-ben került sor. Az Európai Uniós támogatásnak köszönhetően a negyven éve épült épület és a szociális szállás is megújulhatott. Az intézmény zsúfoltsága megszűnt, a lakószobák megfelelően felszereltek, a szintenkénti közösségi helyiségek tágasak, akadálymentesen megközelíthetővé váltak. A lakók részére emeletenként mosó- és szárítóhelyiség és közösségi konyha-étkező került kialakításra.

A földszinten két tágas egybenyitott közösségi helyiség került kialakításra, amelyek alkalmasak fejlesztő, szabadidős programok lebonyolítására és a foglalkoztatás háttérfeltételeinek megteremtésére. A már meglévő éjjeli menedékhely 5 férőhellyel bővült, így már 5 szobában összesen 25 férőhelyen, vizesblokkalt felszerelt, tágas szobák jöttek létre. A szinten a lakók számára közösségi mosó-, szárító- és főzőhelyiség, valamint egy nagyteljesítményű gépekkel felszerelt intézményi mosóhelyiség nyert kialakítást. A földszinti orvosi szobát, a két betegszobát és a vizesblokkokat a felújítás nem érintette, azok már előzőleg akadálymentesen kiépítésre kerültek.

Az első emeleten korszerűsítésre kerültek az átmeneti szállás lakószobái, szobánként mosdó helyiséggel, közös WC-maggal. Az átmeneti szálláson, ahol az igénybevevők életvitelszerűen tartózkodnak, fertőtlenítés szempontjából elégségesnek tartották a textil bevonatú ágyakat, mosható laminált lapból készült, részben mobil és beépített bútorokat. Ezen a szinten is található közösségi mosó-, szárítóhelyiség, konyha és egy képzések, tréningek megszervezésére alkalmas közösségi helyiség.

A tetőtérben a már meglévő két akadálymentesített lakószobán felül 7 új átmeneti lakószoba a hozzá tartozó vizesblokkal, valamint párok elhelyezésére is alkalmas lakószoba épült. Hasonlóan a többi szinthez, ezen a szinten is található közösségi mosó-, szárítóhelyiség és konyha. A második emeleten egy terápiás helyiség és egy konditerem is kialakításra került.

Az épület teljes területén tűzjelző rendszer került kiépítésre. A homlokzat külső szigetelése, az akadálymentes parkoló kialakítása és a még ki nem cserélt nyílászárók fokozottan hőszigeteltre cserélése is megtörtént.

2011. november 15-től a nappali melegedő az éjjeli menedékhellyel és az átmeneti szállással egy épületben működik. Azzal, hogy a nappali melegedő az éjjeli menedékhellyel egy épületben működik, nagyobb eséllyel bevonhatóvá válnak az éjszakáikat az intézményben töltők a nappali melegedő programjaiba, szolgáltatásaiba, így napjaikat kevesebben töltik utcán, közterületen.

**A telephely területe: 1440 m2**

**Szatmár utca /asztalos műhely/**

A Szatmár utcában működő asztalos műhelyben jelenleg asztalosipari tevékenység nem folyik, viszont nagy értékű asztalosipari gépek, fűnyírók, különböző, a foglalkoztatás során használt gépek elhelyezése itt történik. Többek között a városban működő, zöldterületek karbantartását végző Szom-Park Kft. által biztosított szociális tűzifa is itt kerül elhelyezésre. A szociális foglalkoztatás során felhasznált alapanyagok gyártása, előkészítése is itt történik. A telephely jelenleg bérleményként szerepel. A jövőben innovatív közfoglalkoztatási projekt eredményeként, Belügyminisztériumi támogatással egy papír brikettáló elindítását tervezzük a telephelyen (2016 őszén kerül elindításra.)

**A telephely területe: 207 m2**

**Kolozsvár utca/Idős hajléktalanok otthona/:**

A Kolozsvár utcai telephelyen idős hajléktalan személyek ellátása valósul meg. A telephelyhez nagy füves terület tartozik, ahol a lehetőségük nyílik az ellátottaknak a szabadidejük hasznos eltöltésére. A telephelyen 8 db háromágyas lakószoba, 1db két ágyas (női) lakószoba, 1 db betegszoba, 1 db melegítő konyha, 1 db társalgó- étkező helység, 1 db iroda, 2 db raktár, 2db akadálymentes mosdó-zuhanyzó, egy db nemenként elkülönített mosdó-zuhanyzó, illetve a külön álló lakrészben külön konyha , illetve fürdő-mellékhelység került kialakításra. Mivel a telephely nagyon közel fekszik egy jelentős, faipari termékek előállítását végző gyáregység kéményéhez, sajnos ennek káros hatásait a lakók illetve a telephelyen dolgozó kollégák napi szinten kénytelenek elviselni. **A telephely területe: 241 m2**

**Szakmai kiegészítés:**

A városban működő hajléktalan ellátás komplexxé tétele érdekében 2016 év során merült fel az elképzelés, hogy a rendszer működés szempontjából előnyösebb lenne, ha a hajléktalanellátás telephelyein működő szolgáltatások, tevékenységek egy telephelyen, fókuszáltan működnének tovább. A szakemberekkel történő egyeztetés során nyilvánvalóvá vált, hogy a rendszer összetettségének megőrzése érdekében szakmailag alátámasztható és indokolt a telephelyek összevonása, egy helyen működtetése. Az egyeztetés során az alábbi ellátásokat lenne célszerű egy telephelyen működtetni:

* Utcai szociális szolgálat /Zanati út 1./
* Hajléktalanok nappali melegedője /Zanati út 1./
* Hajléktalanok átmeneti szállása /Zanati út 1. /
* Hajléktalanok éjjeli menedékhelye / Zanati út 1./
* Idős hajléktalanok otthona / Kolozsvár utca /
* Utógondozás /Zanati út 1./
* Foglalkoztatás / Közfoglalkoztatás koordinálása /Zanati út 1. /
* Egészségügyi ellátás / Zanati út 1./
* Asztalos műhely /Szatmár utca 2./

A megvalósult telephelyösszevonás hatására a rendszer letisztulttá válna, egy helyszínen tudnák a rászoruló személyek igénybe venni a különböző típusú ellátásokat. A változás kapcsán sor kerülhetne az ápolást, gondozást nyújtó férőhelyek bővítésére (jelenleg 18 fő vár a hajléktalanok otthonában történő elhelyezésre és soron kívül is folyamatosan kell elhelyezni betegeket, akik a szállón már nem elláthatók. Ezáltal olyan személyek is "beszoknának" a rendszerbe, akik a klasszikus ellátási formákba nehezen, vagy egyáltalán nem bevonhatók. Sor kerülhetne a páros elhelyezés biztosítására az átmeneti szállás férőhelyeinek egy részén, mivel folyamatosan emelkedik a nők, illetve a párok aránya a hajléktalan ellátásban. Lehetővé válna népkonyha kialakítására a nappali melegedő mellett, amire nagy szükség lenne a város ellátórendszerét illetően. A népkonyha kialakítása melegítő konyha létrehozásával valósulna meg.

Az egyeztetések eredményeként sor került a Kolozsvár utcai telephely, illetve a jövőben tervezett helyszín, a Pálya utcában lévő épület megtekintésére. Az előzetes bejárás során, a helyszínen tapasztaltak alapján az épület-átalakítás, a jogszabályban előírt feltételek megvalósulása esetén alkalmas lenne az adott szakmai feladatok ellátására.

**A fentiekből kitűnik, hogy amennyiben az ellátások integrációja megtörténne, mindösszesen 2117 m2 területen tudna megvalósulni/jelenlegi terület/.** Természetesen lehetőség van arra, hogy a területet egy bizonyos mértékig rugalmasan kezeljük (pl: Szatmár utca asztalosműhely területének módosítása, Sas utcai telephely területének módosítása), viszont az ellátásokhoz kapcsolódó tárgyi feltételek jogszabályban szabályozottak, betartásuk kötelező. Ahhoz, hogy a férőhelyszámot tudjuk emelni a Kolozsvár utcai telephelyen, illetve a népkonyha is kialakításra kerüljön, plusz területi igény merülne fel.

A telephely összevonások kapcsán plusz forrásigény merülne fel, melyhez Európai Úniós támogatások megjelenésére számítunk a 2017. év során. Ezen források igénybevételével, lehívásával lehetővé válni, hogy a hajléktalan személyekhez köthető szociális ellátások egy telephelyen, zökkenőmentesen működjelek továbbra is.

**A telephelyekhez kapcsolódó tárgyi feltételek jogszabály szerint a következők:**

* **Utcai szociális szolgálat**

**104. §**(1)[253](http://net.jogtar.hu/jr/gen/hjegy_doc.cgi?docid=A0000001.SCM#lbj252id3a4f) Az utcai szociális munka célja az intézményi ellátásból kiszorult, vagy azzal szemben bizalmatlan, az utcán, közterületen, nem lakás céljára szolgáló helyiségben életvitelszerűen tartózkodó egyének, csoportok szociális és mentális segítése, elsősorban életmentés, megelőzés, integrálás céljából.

(2) Az utcai szociális munka körébe tartozik különösen

*a)*a hajléktalan személyek felkutatása, szükség esetén a megfelelő intézménybe juttatása,

*b)*tájékoztatás, információnyújtás,

*c)*ügyintézés,

*d)*szolgáltatás nyújtása,

*e)*szociális munka egyénekkel, csoportokkal, közösségekkel.

(3)[254](http://net.jogtar.hu/jr/gen/hjegy_doc.cgi?docid=A0000001.SCM#lbj253id3a4f)

(4) Az utcai szociális munkát végző számára biztosítani kell a segítségnyújtáshoz szükséges tárgyi feltételeket, szükség szerint közlekedési eszközt vagy utazási bérletet, meleg takarót, ruhaneműt, esetenként konzerv és egyéb élelmiszert, valamint készenléti gyógyszert.

(5)[255](http://net.jogtar.hu/jr/gen/hjegy_doc.cgi?docid=A0000001.SCM#lbj254id3a4f) Az utcai szociális munkát végző szolgáltató, intézmény a (2) bekezdés szerinti feladatokat legalább munkanapokon, napi 6 órában végzi a működési engedélyében meghatározott ellátási területen. Téli időszakban az utcai szociális munkát 18 órától 22 óráig a közterületen kell biztosítani.

(6)[256](http://net.jogtar.hu/jr/gen/hjegy_doc.cgi?docid=A0000001.SCM#lbj255id3a4f) Ha a hajléktalan személyt érintő veszélyhelyzetet az utcai szociális munkás nem tudja elhárítani, intézkedik a segítséget igénylő állapotának és helyzetének megfelelő ellátás biztosítása érdekében, és a helyszínen megvárja az ellátást, illetve intézkedést nyújtó személy megérkezését.

(7)[257](http://net.jogtar.hu/jr/gen/hjegy_doc.cgi?docid=A0000001.SCM#lbj256id3a4f) Az utcai szociális munkát végző szolgáltatók, intézmények tevékenységüket összehangolják az ellátási területükön, illetve az azzal szomszédos ellátási területeken működő más utcai szociális munkát végző szolgáltatókkal, intézményekkel, valamint az illetékes diszpécserszolgálattal. A diszpécserszolgálattal történő együttműködéssel kapcsolatos kérdéseket - a feladatok és a vállalt kötelezettségek meghatározásával - együttműködési megállapodásban kell rögzíteni.

**104/A. §**[**258**](http://net.jogtar.hu/jr/gen/hjegy_doc.cgi?docid=A0000001.SCM#lbj257id3a4f)(1) Az utcai szociális munka megszervezhető önálló szervezeti formában vagy szociális intézmény keretein belül. Az önálló szervezeti formában működtetett utcai szociális munkát végző intézmény együttműködik az ellátási területén működő szociális szolgáltatásokkal.

(2) Az utcai szociális munka - amennyiben nem önálló szervezeti formában működik - megszervezhető

*a)*nappali melegedő vagy hajléktalanok átmeneti szállását, illetve éjjeli menedékhelyet biztosító intézmény keretében,

*b)*[*259*](http://net.jogtar.hu/jr/gen/hjegy_doc.cgi?docid=A0000001.SCM#lbj258id3a4f)

*c)*[*260*](http://net.jogtar.hu/jr/gen/hjegy_doc.cgi?docid=A0000001.SCM#lbj259id3a4f)család- és gyermekjóléti szolgálat keretében, ha ez a helyi szükségletek figyelembevételével a családos hajléktalanok, az ifjúsági korosztály, a gyermekek segítése érdekében indokolt.

(3)[261](http://net.jogtar.hu/jr/gen/hjegy_doc.cgi?docid=A0000001.SCM#lbj260id3a4f)

(4) Az utcai szociális gondozók munkáját koordinátor szervezi és irányítja. A négy főnél több utcai szociális gondozót foglalkoztató intézmény egy fő koordinátort alkalmaz, a négy vagy ennél kevesebb gondozót foglalkoztató intézmény esetében a koordinátort az utcai szociális gondozók közül kell kijelölni.

**Diszpécserszolgálat**[**263**](http://net.jogtar.hu/jr/gen/hjegy_doc.cgi?docid=A0000001.SCM#lbj262id3a4f)

**104/B. §**[**264**](http://net.jogtar.hu/jr/gen/hjegy_doc.cgi?docid=A0000001.SCM#lbj263id3a4f)(1) Az utcákon, közterületeken élő hajléktalan emberek ellátásának hatékonyabbá tétele érdekében a szociális ágazatot irányító miniszter ötéves időtartamra regionális hatáskörű diszpécserszolgálatokat jelöl ki.

(2) A diszpécserszolgálat

*a)*fogadja a közterületeken élő, kritikus helyzetbe került emberekre vonatkozó bejelentéseket,

*b)*a bejelentéseknek megfelelően értesíti az ellátási terület szerint érintett utcai szociális munkás szolgálatot, illetve szükség esetén más ellátást kezdeményez,

*c)*napi kapcsolatot tart a közterületeken, nem lakás célú helyiségekben élő emberekkel foglalkozó, utcai szociális munkát végző szolgáltatókkal, intézményekkel, orvosi ügyeletekkel és a célcsoport számára ellátást nyújtó egyéb szolgáltatókkal,

*d)*gyűjti és rendszerezi a régióban működő, hajléktalan emberek ellátásával foglalkozó intézmények férőhelyadatait, az igénybevétel módját, valamint egyéb, a hajléktalan emberek ellátásával kapcsolatos szolgáltatásokra vonatkozó információkat,

*e)*számítógépes adatbázisában nyilvántartja a bejelentések kapcsán tett intézkedéseket,

*f)*[*265*](http://net.jogtar.hu/jr/gen/hjegy_doc.cgi?docid=A0000001.SCM#lbj264id3a4f)tevékenységéről és az észlelt problémákról rendszeresen tájékoztatja a Hivatal módszertani feladatokat ellátó szervezeti egységét.

(3) A diszpécserszolgálat a (2) bekezdés szerinti feladatokat

*a)*a téli időszakban folyamatosan, napi 24 órában biztosítja,

*b)*a téli időszakon kívül legalább munkaidőben biztosítja, és gondoskodik a munkaidőn kívüli telefonhívások fogadásáról.

* **Hajléktalanok nappali melegedője**

**103. §**(1) A nappali melegedő lehetőséget biztosít a hajléktalan személyek részére

*a)*a közösségi együttlétre,

*b)*a pihenésre,

*c)*a személyi tisztálkodásra,

*d)*a személyes ruházat tisztítására,

*e)*az étel melegítésére, tálalására, elfogyasztására.

(2)[252](http://net.jogtar.hu/jr/gen/hjegy_doc.cgi?docid=A0000001.SCM#lbj251id3a4f)

(3) A nappali melegedő szolgáltatásairól a *11. számú melléklet*szerinti nyilvántartást kell vezetni.

* **Hajléktalanok átmeneti szállása**

**105. §**(1) A hajléktalanok átmeneti szállása biztosítja

*a)*az éjszakai pihenésre,

*b)*a személyi tisztálkodásra,

*c)*az étel melegítésére, étkezésre,

*d)*a betegek elkülönítésére,

*e)*a közösségi együttlétre

szolgáló helyiségeket.

(2) A hajléktalan személyek átmeneti szállásának az az intézmény alkalmas, ahol

*a)*egy lakószobában legfeljebb tizenöt személy helyezhető el,

*b)*a berendezési tárgyak könnyen tisztíthatók, illetve fertőtleníthetők,

*c)*tizenöt ellátottra legalább egy zuhanyozó és nemenkénti illemhely jut,

*d)*a lakószobában egy ellátottra legalább négy négyzetméter nagyságú lakóterület jut,

*e)*a fűtés, világítás és a melegvízzel való ellátás folyamatosan biztosított.

(3) Az (1) bekezdésben foglaltakon túl az intézmény biztosítja az ellátást igénybe vevő

*a)*ágyneműjét,

*b)*tisztálkodásához szükséges textíliát,

*c)*személyes ruházatának tisztításához szükséges feltételeket,

*d)*személyes használati tárgyainak biztonságos megőrzését,

*e)*részére nyújtandó elsősegélyhez szükséges felszerelést.

**106. §**(1) Az átmeneti szállás nyitva tartását gondozási tevékenységének megfelelően kell meghatározni, azonban az nem lehet kevesebb napi tizenhat óránál.

(2) A hajléktalan személyek átmeneti szállásán az ellátást igénybe vevők szociális és mentális gondozását legalább napi hat órai időtartamban biztosítani kell.

(3) Az átmeneti szálláson végzendő szociális és mentális gondozás körébe tartozik különösen

*a)*az egyéni esetkezelés, szociális csoportmunka, közösségi szociális munka,

*b)*az átmeneti szállóról történő továbblépéshez nyújtott személyre szabott segítség,

*c)*az intézményen belüli közösségi élet szervezése,

*d)*a szocioterápia,

*e)*a családi és társadalmi kapcsolatok ápolásának segítése,

*f)*a hivatalos ügyek intézésének segítése.

(4) A szociális munka alapján végzett gondozást a *13. számú melléklet*szerinti egyéni nyilvántartó lapon kell rögzíteni.

* **Hajléktalanok éjjeli menedékhelye:**

**107. §**(1)[266](http://net.jogtar.hu/jr/gen/hjegy_doc.cgi?docid=A0000001.SCM#lbj265id3a4f) A hajléktalan személyek éjjeli menedékhelyére a 105. § rendelkezései az irányadók azzal, hogy egy lakószobában legfeljebb húsz személy helyezhető el, és nem szükséges ágynemű biztosítása.

(2) Az éjjeli menedékhely este, illetve éjszaka legalább napi tizennégy órát tart nyitva. Az éjjeli menedékhely az előforduló konfliktushelyzetek megelőzésére, illetve kezelésére a nyitvatartási időben szakképzett munkaerővel ügyeletet biztosít.

(3) Az éjjeli menedékhelyen legalább napi négy órában szociális munkás alkalmazásával szociális munkát kell végezni. A szociális munka körébe tartozik különösen:

*a)*szociális információk biztosítása,

*b)*az ellátást igénybe vevő jogosultságaira vonatkozó tanácsadás.

* **Idős hajléktalanok otthona**

**108. §**(1) Hajléktalanok otthonába olyan hajléktalan személy vehető fel, akinek ellátása átmeneti szálláshelyen már nem biztosítható, és kora, egészségi állapota miatt fokozott gondozást-ápolást igényel.

(2) A hajléktalanok otthonában az ellátást igénybe vevő speciális mentálhigiénés ellátásáról gondoskodni kell, különös tekintettel a hajléktalan életmódból fakadó sajátosságokra.

(3) A hajléktalanok otthonában az egészségügyi ellátásnak ki kell terjednie az ellátást igénybe vevő rendszeres gyógyító, megelőző és higiénés felügyeletére, a szakorvosi ellátás megszervezésére, az ápolásra, az egészségügyi rehabilitációra és szükség esetén a kórházi ellátás megszervezésére.

**Az intézmény tárgyi feltételei**

**41. §**(1) A bentlakásos intézményben biztosítani kell a napi huszonnégy órás szolgálatot, a folyamatos működéshez szükséges személyi és tárgyi feltételeket.

(2) A bentlakásos intézményben ki kell alakítani

*a)*az éjszakai és nappali tartózkodásra (lakhatás),

*b)*a személyi tisztálkodásra,

*c)*az étkezésre,

*d)*az intézmény jellege szerinti közösségi együttlétre, tevékenységre (pl. társalgó, könyvtár, foglalkoztató, kápolna, imaterem), valamint mentális gondozásra,

*e)*az egészségügyi ellátás céljára (pl. orvosi szoba, betegszoba),

*f)*gondozási egységenként legalább húsz négyzetméter alapterületű közösségi együttlétre,

*g)*a látogatók fogadására

szolgáló helyiséget.

(3) Amennyiben az ellátást igénybe vevő az intézmény által biztosított étkeztetést nem veszi igénybe, a vásárolt élelmiszer intézményen belüli elfogyasztásának kulturált feltételeit biztosítani kell.

(4) A bentlakásos intézmény akkor alkalmas gondozási feladatok ellátására, ha

*a)*a lakószobában egy ellátottra legalább hat négyzetméternyi lakóterület,

*b)*tíz ellátottra legalább egy fürdőkád vagy zuhanyzó, valamint nemenkénti illemhely

jut és biztosított a folyamatos fűtés- és melegvíz-szolgáltatás.

**42. §**(1)[154](http://net.jogtar.hu/jr/gen/hjegy_doc.cgi?docid=A0000001.SCM#lbj153id3a4f) Ha e rendelet másként nem rendelkezik, a bentlakásos intézményi lakószobában legfeljebb négy személy helyezhető el. Négynél több személyt egy lakószobában csak kivételesen indokolt esetben, valamint soron kívüli elhelyezésre vonatkozó igény esetén lehet elhelyezni, figyelemmel az Szt. 92/K. § (5) bekezdésében megállapított korlátra.

(2) Házaspárok (élettársak) elhelyezésére külön lakószobát kell biztosítani.

**43. §**Az átlagot jóval meghaladó minőségű elhelyezési körülménynek minősül

*a)*az olyan önálló, egy- vagy kétszemélyes lakrész, amely lakószobát, konyhát és fürdőszobát, esetleg egyéb helyiséget foglal magába; és egy ellátottra legalább tíz négyzetméter nagyságú lakóterület jut, vagy

*b)*az olyan egy- vagy kétszemélyes lakószoba, amelyhez önálló fürdőszoba tartozik,

és épülete korszerűen kialakított és berendezése teljes mértékben felszerelt (tv, hűtőszekrény, mosógép stb.).

* **Utógondozás:** (jogszabályban nem szabályozott) 2 db iroda
* **Foglalkoztatás / Közfoglalkoztatás koordinálása :** (jogszabályban nem szabályozott)3 db iroda, közösségi helység, mellékhelység, raktár.
* **Egészségügyi ellátás** (jogszabályban nem szabályozott) 1 db orvosi helység, 1 db vizsgáló helység, öltöző.
* **Asztalos műhely: (**jogszabályban nem szabályozott) : A gépek tárolása, a szociális fa tárolása, illetve a brikettáló okán helyigénye nagynak mondható. Mellékhelység, öltöző, egy db iroda. Biztosítani kell a szociális foglalkoztatottak munkavégzéséhez kapcsolódó helyet is.
* **Egyéb:** Természetesen a fentieken kívül szükséges a szakmai személyzet irodáinak, étkezési helységeinek illetve mellékhelységek kialakítása, illetve csoportszobák, valamint segítő beszélgetésre, egyéni esetkezelésre alkalmas helységek kialakítása is.

Amennyiben a telephelyösszevonás megvalósul, Szombathelyen komplex, a modern kor kihívásainak megfelelő, rendszerszintű hajléktalan ellátás jön létre, mely mindig az egyéni szükségletekre reagál, egyéni, személyre szabott ellátást tesz lehetővé.

Dr.Horváthné Németh Klára

ügyvezető igazgató

Fogyatékkal Élőket és Hajléktalanokat Ellátó

Közhasznú Nonprofit Kft.

Szombathely, 2016. 08. 12.